# AAA-protokolla

### Wikipedia

AAA protokolla on menetelmä, jolla voidaan identifioida toinen osapuoli tietoverkossa. Lyhenne tulee sanoista Authentication (todentaminen tai autentikointi) Authorization (valtuutus) ja Accounting (tilastointi)

Autentikointi

Autentikointipalvelun tarkoituksena on tunnistaa käyttäjä dataverkon käyttöoikeuden omaavaksi käyttäjäksi. Käyttäjän tunnistus voi nojautua käyttäjätunnus/salasana yhdistelmään, kertakäyttöiseen avaimeen, digitaaliseen sertifikaattiin tai puhelinnumeroon, jossa tiettyyn numeroon soitettaessa tunnistus tehdään sen perusteella, mistä puhelinnumerosta soitto on tullut.

Valtuutus

Valtuutuspalvelun avulla käyttäjien saamia palveluja pystytään profiloimaan. Toisin sanoen käyttäjä valtuutetaan käyttämään (tai kielletään käyttämästä) verkon palveluita. Käyttäjän käyttöön saamat palvelut voivat perustua esim tiettyyn kellonaikaan tai esim. fyysiseen sijaintiin.

Tilastointi

Tilastointipalvelun avulla pystytään keräämään käyttäjistä tilastotietoja, kuten esimerkiksi yhteysaikoja. Tilastoidut yhteysajat voivat toimia esimerkiksi laskutuksen perusteena. Tyypillisiä tilastoitavia asioita voivat olla esim. käyttäjätunnus, IP-osoite, käytetyt palvelut ja yhteyden muodostus- ja terminointiaika.

Haettu osoitteesta http://fi.wikipedia.org../../../a/a/a/AAA-protokolla_bb67.html

Luokat: Tietoturva | Tietoliikenneprotokollat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano